TVE amaga el judici i només l'emetrà en desconnexió per a Catalunya
Televisió Espanyola només emetrà les sessions del judici contra el procés pel canal 24 Horas, en desconnexió a Catalunya, segons que ha informat RTVE. Aquesta decisió implica que els ciutadans de l'estat espanyol només podran veure les sessions en directe per mitjà de la web del Tribunal Suprem, i no pas per televisió. TVE Catalunya retransmetrà totes les sessions i comptarà amb connexions amb tres periodistes catalans desplaçats a Madrid. 'L'Informatiu Migdia' (a la 1) s'emetrà des de Madrid demà, i també els dies més destacats del judici. El programa 'Vespre 24h' del canal 24 Horas farà una anàlisi diària del judici, amb una duració especial d'una hora els dies que hi hagi sessions. VilaWeb emetrà totes les sessions del judici contra el procés i en farà un seguiment en directe al Tribunal Suprem espanyol i a la redacció.
Qui transmetrà totes les sessions a Catalunya?
TVE Catalunya